
Прием за учебната 2026/2027  г. след завършено основно образование VІІ клас за специалностите:

ХУДОЖЕСТВЕНА ДЪРВОРЕЗБА

ИНТЕРИОРЕН ДИЗАЙН                                                                                                                                                                                                                                              
ИКОНОПИС

Курсът на обучение е 5-годишен, след завършено основно образование - VІІ клас и след успешно издържан конкурсен изпит в училището.

- Предварителен изпит по рисуване – 6 учебни часа от 8,00 ч. до 12,00 ч - 13.06.2026 г.
- Изпит по рисуване 04.07.2026 г. - Група обемни тела по натура. Материал - черен по избор на кандидата. Формат на листа 35/50. Време – 6 учебни часа от 8,00 ч. до 12,00 ч..                                            
Класирането е САМО от оценката от положения изпит.

Приемат се кандидати от цялата страна след завършено основно образование VІІ клас в годината на кандидатстване.

 Подават се следните документи:
Заявление /по образец подадено в училището/; Служебна бележка за удостоверяване, че кандидатът се обучава в VII клас през учебната 2025/2026 година.; Копие от медицинско свидетелство със заключение, че ученикът може да кандидатства за съответната специалност, издадено от личния лекар на ученика. Характеристика на ученика. При подаване на документите кандидатът представя задължително за сверяване оригинала на акта за раждане.
СРОК ЗА ПОДАВАНЕ НА ДОКУМЕНТИ от 11.06.2026 г. до 03.07.2026 г.
От 01.07.2026 г. до 03.07.2026 г.се провеждат консултации в училище по приемните изпити. 

ПРИ ЗАПИСВАНЕ ПРИЕТИТЕ УЧЕНИЦИ ПРЕДСТАВЯТ: 

Свидетелство за завършено основно образование – оригинал; Медицинско свидетелство – оригинал; Копие от акт за раждане.

Успешно дипломиралите се ученици получават диплом за завършено средно образование и свидетелство за професионална квалификация „Художник” или „Дизайнер” по съответната специалност и имат право да кандидатстват във всички ВУЗ в страната и чужбина.
Гимназията разполага с отлична материална и техническа база за обучение с най-съвременните за момента технологии в областта на  3D моделирането, в това число CNC машина, лазерен скенер, кътер, гравир и 3D принтери за изработване и тиражиране на  арт-прототипи, макети и изделия от масивна дървесина. Учебният процес е обезпечен с обширни ателиета, работилници и кабинети, модерно оборудвани  класни стаи, уникална библиотека, художествена галерия, арт магазин, както и собствено модерно общежитие. Сградата е енергийно ефективна с локално парно.  
Две от специалностите ни - Дърворезба и Иконопис са защитени и това подпомага с допълнителни стипендии учениците изучаващи тези специалности.
НГПИ ,,Тревненска школа'' е иновативно училище от учебната 2017-2018 година и прилага метода на Проектно Базираното Обучение, насърчаващо интердисциплинарният подход екипната работа, креативност, творчество, с уменията и компетенциите необходими за 21 век. Метода повишава мотивацията на учениците да изследват теми, адекватни на възрастта и интересите им, да знаят как да наблюдават и осмислят творчески. Те развиват житейските си умения и правят ученето привлекателно, осъзнавайки важността му в съвременното общество.                                                                                                                    

